Yhdysvaltain kielet

Yhdysvallat on kielellisesti hyvin monipuolinen maa. Ethnologuen mukaan maassa tavataan 226 elävää kieltä. Amerikan alkuperäiskansojen kieliä on 115, joista suurin osa on uhanalaisia: 79 kielen arvioidaan kuolevan sukupuuttoon seuraavan sukupolven aikana.
 Kotona puhuttavat kielet vuonna 2000 Englanti  82,105  % 231 milj. Espanja 10,710  % 30,14 milj. Kiina (sis. kantoninkiinan ym.) 0,771  % 2 169 800 Ranska (sis. Patois, Cajun) 0,627 % 1 764 500 Saksa 0,527 % 1 483 100 Tagalog 0,467 % 1 314 200 Vietnam 0,385 % 1 083 500 Italia 0,384 % 1 080 700  Korea 0,341 %   959 600 Venäjä 0,269 %   757 000 Puola 0,254 % 714 800 Arabia 0,234 % 658 500 Portugali tai portugalipohjainen kreoli 0,215 % 605 100 Japani 0,182 % 512 200Ranskapohjainen kreoli 0,173 % 486 900 Muu intialainen kieli 0,167 % 470 000 Muu afrikkalainen kieli 0,160 % 450 300 Muu aasialainen kieli 0,152 % 427 800 Kreikka 0,139 % 391 200 Muu indoeur. kieli 0,125 % 351 800 Hindi 0,121 % 340 500 Muu austrones. kieli 0,120 % 337 700 Persia 0,119 % 334 900 Muu slaavilainen kieli 0,115 % 323 600 Urdu 0,100 % 281 421 Muu länsigerm. kieli 0,096 % 270 200 Gudžarati 0,090 % 253 300 Serbokroatia 0,089 % 250 700 Muu intiaanikieli 0,078 % 219 500 Armenia 0,077 % 216 700 heprea 0,074 % 208 300 Mon, Khmer 0,069 % 194 200 Jiddiš 0,068 % 191 400 Navaho 0,068 % 191 400 Hmong 0,064 % 180 100 Muu skandinaavinen kieli 0,062 % 174 500 Lao 0,057 % 160 400 Muut ja/tai tarkemmin määrittelemätön kieli 0,055 % 154 800 Thai 0,046 % 129 500 unkari 0,045 % 126 700

Virallinen kieli

Yhdysvalloilla ei ole virallista kieltä liittovaltion tasolla, mutta englantia käytetään käytännössä kaikissa virallisissa yhteyksissä lainsäädännöstä oikeuslaitokseen.

Monet osavaltiot ovat tehneet englannista virallisen kielensä, ja kolmella on englannin lisäksi muitakin virallisia kieliä: Etelä-Dakotalla sioux, Havaijilla havaiji ja Alaskalla lukuisia muita. Vuoden 2020 väestönlaskennassa kyselykaavakkeita tehtiin 12 eri kielellä englannin lisäksi: espanjaksi, koreaksi, kiinaksi, vietnamiksi, venäjäksi, tagalogiksi, puolaksi, ranskaksi, haitinkreoliksi, portugaliksi ja japaniksi.

English-only movement on liike, jonka päämääränä on tehdä englannista Yhdysvaltojen ainoa virallinen kieli.
 Osavaltio tai territorio Englannin kielen asema virallisena kielenä  Muu virallinen kieli  Lisätietoa Alabama  KylläEi vuodesta  1990 Alaska Kyllä  Kyllä (inupiatun, siperianjupik, alaskanjupik, alutiiq, aleutti, dena'ina, deg xinag, holikachuk, koyukon, kuskokwim , gwitšin, alatanana, ylätanana, tanacross, hän, ahtna, eyak, tlingit, haida, tsimši)   Arizona  KylläEi vuodesta  2006l Arkansas  KylläEi vuodesta  1987 Kalifornia  KylläEi vuodesta  1986 Colorado  KylläEi vuodesta  1988 Connecticut Ei Ei  Delaware Ei Ei  Florida  KylläEi vuodesta  1988Georgia KylläEi vuodesta  1996Havaiji Kyllä Kyllä (havaijin kieli)  vuodesta  1978 Idaho  KylläEi vuodesta  2007 Illinois  KylläEi vuodesta  1969 Indiana  KylläEi vuodesta  1984 Iowa  KylläEi vuodesta  2002 Kansas  KylläEi vuodesta  2007 Kentucky  KylläEi vuodesta  1984 Louisiana EiEiranskan kielellä on ollut erityisasema . Maine Ei Ei  Maryland Ei Ei  Massachusetts  Kyllä Ei  vuodesta  2002 Michigan Ei Ei  Minnesota Ei Ei  Mississippi  KylläEi vuodesta  1987 Missouri  Kyllä Ei  vuodesta  1998 Montana  KylläEi vuodesta  1995 Nebraska  KylläEi vuodesta  1923 Nevada Ei Ei  New Hampshire  KylläEi vuodesta  1995 New Jersey Ei Ei   New Mexico EiEi espanjan kielellä on ollut erityisasema vuodesta 1912 osavaltion perustuslaissa.New YorkEi Ei Pohjois-Carolina KylläEi vuodesta  1987Pohjois-Dakota KylläEi vuodesta  1987 Ohio Ei Ei  Oklahoma  KylläEi vuodesta  2010. Cherokeen kielellä on virallinen asema vuodesta  1991. Oregon EiEi Pennsylvania Ei Ei  Rhode Island EiEiEtelä-Carolina KylläEi vuodesta  1987Etelä-Dakota KylläKyllä (sioux)   vuodesta   1995  ja vuodesta 2019 Tennessee  KylläEi vuodesta  1984 Teksas Ei Ei  Utah  KylläEi vuodesta  2000 Vermont Ei Ei  Virginia  KylläEi vuodesta  1996WashingtonEiEiLänsi-Virginia Kyllä Ei  vuodesta  2016 Wisconsin Ei Ei  Wyoming  KylläEi vuodesta  1996Columbian liittopiiriEi Ei Amerikan Samoa Kyllä Kyllä (samoan kieli)  Guam  Kyllä Kyllä (tšamorron kieli) Pohjois-Mariaanit Kyllä Kyllä (tšamorron kieli ja karoliinien kieli) Puerto Rico  Kyllä Kyllä (espanjan kieli) Yhdysvaltain Neitsytsaaret Kyllä Ei 

 Eurooppalaisten valloittajien kielet 
Eurooppalaisissa siirtokunnissa puhuttiin 1600-luvulla englantia, hollantia, ranskaa, espanjaa, ruotsia, gaelia, kymriä ja venäjää.

Englanti

Englannin kieli tuli Yhdysvaltoihin brittiläisen siirtokunnan mukana, ja sitä puhuukin valtaosa Yhdysvaltojen asukkaista. Lisäksi se on valtionhallinnon yleisesti käyttämä kieli. Vuoden 1990 väestönlaskennan mukaan 97 % Yhdysvaltojen asukkaista puhuu englantia joko hyvin tai erittäin hyvin. Vain 0,8 % ei puhu englantia lainkaan. (Sama luku vuonna 1890 oli 3,6 %).

Amerikanenglanti eroaa jonkin verran brittienglannista, joskin erot ovat verrattain pieniä. Englantia äidinkielenään puhuva väestö on keskittynyt erityisesti itärannikolle, missä sijaitsivat ne kolmetoista siirtokuntaa, joita hallitsivat Virginia Company ja Oregon Country, joista jälkimmäistä nimitettiin aiemmin New Albioniksi ja jonne sijoittuivat erityisesti Missourista Oregoniin johtanutta niin sanottua Oregonin reittiä kulkeneet uudisraivaajat.

Jotkin osavaltiot, kuten Kalifornia, ovat laajentaneet perustuslakiaan ja tehneet englannista virallisen kielen. Käytännössä tämä kuitenkin tarkoittaa sitä, että valtion virallisten asiakirjojen on oltava saatavilla ainakin englanniksi — se ei siis tarkoita, että niiden tulisi olla vain englanninkielisiä. Esimerkiksi Kalifornian osavaltion C-luokan ajokortin kirjallinen koe on saatavilla 32 eri kielellä.

Ulkomaalaisen hakiessa Yhdysvaltain kansalaisuutta tältä testataan englannin kielen taito. Tästä testistä on mahdollista poiketa vain lääkärin määräyksellä.

Espanja

Espanjan kieli on Yhdysvaltojen toiseksi puhutuin kieli. Sitä puhuu noin 28,1 miljoonaa henkeä, mikä vastaa 10,7 prosenttia asukkaista vuoden 2000 väestönlaskennan mukaan. Maana Yhdysvallat on viidenneksi suurin espanjankielinen maa, jonka ohittavat vain Meksiko, Espanja, Argentiina ja Kolumbia. Vaikka monet latinosiirtolaisista eivät hallitsekaan englannin kieltä kovin hyvin, lähes kaikki toisen sukupolven hispaanot (eli espanjalaista tai latinalaisamerikkalaista alkuperää olevat) puhuvat englantia sujuvasti, ja vain noin puolet heistä puhuu espanjaa.

Puerto Ricon itsehallintoalue on pääosin espanjankielinen, mutta myös englannilla on siellä virallinen asema. 

Spanglish on englannin ja espanjan kielistä muodostunut pidgin-kieli eli sekakieli, jota puhutaan laajalti niillä alueilla, joilla on paljon sellaista väestöä, jotka ovat vain osittain kaksikielisiä espanjan ja englannin välillä. Tällaisia alueita ovat muun muassa Meksikon ja Yhdysvaltojen rajaseutu, Teksas, Arizona, New Mexico, Kalifornia, Florida sekä New Yorkin kaupunki.

Ranska

Louisianan kreoli ja cajunranska ovat ranskan kielen variantteja. Niitä puhutaan lähinnä Acadianan piirikunnassa Louisianassa ja vähemmässä määrin Mississippin jokilaaksossa. Louisianan alue (Louisiana Territory) oli aluksi Ranskan omistuksessa, osa niin sanottua Uutta Ranskaa, mutta siitä tuli osa Yhdysvaltoja, kun Yhdysvallat osti alueen Ranskalta (Louisianan osto, Louisiana Purchase). 

Uuden-Englannin pohjoisosissa on ranskankielisten kanadanranskalaisten uudisasukkaiden siirtokuntia, ja Miamissa, Floridassa, on myös merkittävä haitinranskalainen vähemmistö. Yli 13 miljoonaa yhdysvaltalaista ilmoittaa olevansa ranskalaista alkuperää, mutta vain 1,5 miljoonaa henkeä puhuu ranskan kieltä. 

Ranskan kieli oli Louisianan Yhdysvaltoihin liittämisestä lähtien aina lähivuosikymmenille asti suosituin vieras kieli koulussa ja yliopistossa, mutta uudet maahanmuuttajavirrat, erityisesti Etelä-Amerikan eri maista tulevat siirtolaiset, ovat aiheuttaneet sen, että espanjan kieli on syrjäyttänyt ranskan. Ranskan kieli oli aiemmin myös liike-elämän ja taiteen alan pääkieli, mutta nykyisin sillä on merkittävä rooli vain muodin sekä ulkomaalaisten elokuvien maailmassa.

Saksa

Saksan kielikin tuli Yhdysvaltoihin brittiläisten siirtokuntien kautta, mutta saksaa ei koskaan puhuttu siirtokunnissa kovin laajalti. Amerikan vallankumouksen jälkeen ruotsin ja hollannin kielten suosio väheni ja saksasta tuli siten niitä yleisempi kieli. Ennen toista maailmansotaa yli 6 % amerikkalaisista koululaisista sai peruskoulutuksensa ensisijaisesti saksan kielellä. Nykyisin vain noin 1,5 miljoonaa henkeä puhuu saksaa, vaikka yli 45 miljoonaa amerikkalaista ilmoittaakin olevansa saksalaista alkuperää. 

Amissit puhuvat pennsylvaniansaksaksi kutsuttua saksan murretta. Perinnetiedon mukaan saksasta oli tarkoitus tulla Yhdysvaltojen virallinen kieli, mutta tämä ei pidä paikkaansa, vaan kyseessä on myytti, jonka alkujuurena on Yhdysvaltojen syntymisen jälkeen tehdyt epäonnistuneet yritykset kääntää valtion virallisia dokumentteja saksan kielelle. 

1950-luvun lopulle saakka saksa oli Pennsylvanian osavaltion toinen virallinen kieli englannin rinnalla ja sitä puhuttiin laajalti koko Keskilännessä.

Venäjä

Venäjän kieltä puhutaan enimmäkseen Alaskassa ja Keskilännen suurimmissa kaupungeissa (Chicago) ja luoteisrannikolla (New York). The Russian-American Company omisti aiemmin Alaskan alueen, mutta myi sen Yhdysvalloille Krimin sodan jälkeen. Venäjän kielen osuus Yhdysvalloissa on aina ollut pieni, ja sen merkitys väheni entisestään, kun Romanovien tsaarivalta loppui Nikolai II:n teloitukseen.

Neuvostoliiton hajoamisen jälkeen venäläissiirtolaisten määrä on kääntynyt nousuun ja uusia venäläisyhteisöjä on syntynyt varsinkin suurimpiin kaupunkeihin.

Maahanmuuttajien kielet

Yhdysvallat on jo pitkään ollut monien siirtolaisten muuttokohde. 1800-luvun puolivälistä lähtien Yhdysvalloissa on ollut asukkaita, jotka puhuivat joko hyvin vähän tai ei lainkaan englantia. Maassa on aina ollut kaupunkeja ja kaupunginosia, joissa sekä liiketoiminta että koulut ja muun muassa lehdet ovat muilla kielillä kuin englanniksi. Esimerkkeinä näistä kielistä mainittakoon iiri, italia, kreikka, puola, tšekki, jiddiš ja kiina.

Nykyisin siirtolaiskaupunginosien pääkielenä on tavallisesti jokin aasialainen kieli, esim. jokin kiinan murteista tai korea, hindu, telugu, vietnam tai tagalog.

Suomenkielisiä yhteisöjä Yhdysvalloissa on erityisesti Kanadan rajan tuntumassa Isojenjärvien alueella sekä nykyisin myös Floridassa. Suuressa muuttoaallossa Yhdysvaltoihin muuttaneiden amerikansuomalaisten kieltä kutsutaan amerikansuomeksi.

 Alkuperäiskansojen kielet 
Ennen eurooppalaisten saapumista, Yhdysvaltojen alueella puhuttiin lukuisia alkuperäiskansojen kieliä: esim. nykyisen Kalifornian alueella tällaisia kieliä oli arviolta 20. Edward Sapirin mukaan Yhdysvalloissa ja Kanadassa puhuttiin jopa 200 eri kieltä. Toisen maailmansodan aikana alkuperäiskansojen kieliä käytettiin salassa pidettävien viestien välittämiseen.

Yhdysvaltain kymmenen puhutuinta alkuperäiskansojen kieltä ovat:
KieliPuhujamääräKielikuntanavajo166 826na-dené-kieletalaskanjupik19 750eskimo-aleuttilaiset kieletdakota17 855siouxilaiset kieletapašši13 455na-dené-kieletkeres13 190isolaattikielicherokee11 465irokeesikieletojibwa9735algilaiset kieletchoctaw9635muskogee-kieletzuni9615isolaattikielipima6990uto-asteekkilaiset

Lähteet

 Aiheesta muualla 

*